| **№** | **Институция/ организация** | **Предложение** | **Приема****/не приема предложението** | **Мотиви на вносителя** | **Мотиви за частичното приемане или неприемане на предложението** |
| --- | --- | --- | --- | --- | --- |
| **1.** | iremairena | Предложение и питане§ 1. В чл. 3, ал. 2 се създава изречение второ: „Проектните решения за достъпност се представят във всички фази на проектиране".Да се добави - В случай на пропуск проектно решение за достъпност може да се даде от проектанта и по време на строителството по реда на ЗУТ.§ 7. В чл. 39 се правят следните изменения и допълнения:1. В ал. 2 се създава изречение второ: „Жилището може да се проектира и на първи жилищен етаж при условие, че до него се осигурява свободен и самостоятелен достъп, в т.ч. за случаите на бедствени ситуации (пожар, земетресение и др.) и спиране на електрозахранването.". Това означава ли, че само на първи етаж жилищата трябва да отговарят на изискванията на наредбата?„Чл. 90. (1) При планирането, проектирането и изпълнението на жилищата в новите многофамилни жилищни сгради или сградите със смесено предназначение се осигурява лесно и безопасно придвижване на обитателите в жилището, възможност за лесно адаптиране на средата към специфичните нужди на хората с намалена подвижност при спазване на принципите за универсален дизайн, съгласно чл. 1, ал. 3 на наредбата и при спазване на изискванията за минимални широчини на входните преддверия, изолационни преддверия и коридори в жилищата на Наредба № 7 от 2003 г. за правила и нормативи за устройство на отделните видове територии и устройствени зони.“(2) За жилища на повече от едно ниво в новите многофамилни жилищни сгради или сградите със смесено предназначение изискванията на тази глава се прилагат само за първото ниво, когато включва помещенията, съгласно чл. 40, ал. 1 от Закона за устройство на територията.Това означава ли, че само на първи етаж жилищата трябва да отговарят на изискванията на наредбата | Не се приема |  | По предложението:Съгласно чл. 154, ал. 1 от Закона за устройство на територията (ЗУТ) след издаване на разрешението за строеж се допускат само несъществени отклонения от одобрения инвестиционен проект. В същия член са определени и условията на закона за допускане/недопускане на изменения в одобрения инвестиционен проект в обхвата на съществените отклонения.В съответствие с чл. 162, ал 4 от ЗУТ проектантът носи отговорност за проектирането на строежа в съответствие с предвижданията на подробния устройствен план, изискванията на чл. 169, ал. 1 и 3, както и с изискванията за осигуряване на здравословни и безопасни условия на труд. По време на строителството проектантите по всички части на одобрения инвестиционен проект следва да извършват авторски надзор по време на строителството с оглед извършване на предписания за точното спазване на изработения инвестиционен проект. Предписанията са задължителни за останалите участници и се вписват в заповедната книга на строежа. (чл. 162, ал. 2 и 3 от ЗУТ)По реда на чл. 176, ал. 1 от ЗУТ след завършване на строежа възложителят, проектантът, строителят и лицето, упражняващо строителен надзор, съставят констативен акт, с който удостоверяват, че строежът е изпълнен съобразно одобрените инвестиционни проекти, заверената екзекутивна документация, изискванията към строежите по чл. 169, ал. 1 и 3 и условията на сключения договор. Към този акт се прилагат и протоколите за успешно проведени единични изпитвания на машините и съоръженията. С този акт се извършва и предаването на строежа от строителя на възложителя. Със ЗУТ е ясно регламентирано, че строежите се изпълняват в съответствие с одобрените инвестиционни проекти като са регламентирани случаите, в които след издаването на разрешението за строеж могат да се правят отклонения от проекта. С подзаконов нормативен акт, какъвто е Наредба № РД-02-20-2 от 2021 г., не могат да се дописват законови разпоредби. Във връзка с питането Ви обръщаме внимание, че изискването на чл. 39, ал. 2 от Наредба № РД-02-20-2 от 2021 г. се отнася само за жилището, което следва да се проектира в съответствие с приложение № 4 от наредбата. Останалите жилища в новите многофамилни жилищни сгради или сградите със смесено предназначение трябва да се проектират в съответствие с изискванията, определени в глава тринадесета на наредбата. |
| **2.** | iremairena | ПредложениеВ предишните Обсъждания сме питали/ Мостове и родители на деца с увреждане от Враца/ за контрола за спазване на наредбата, на проектно ниво и на въвеждане в експлоатация, Контрола е занижен или няма такъв, прави се проформа достъпна среда.Много моля, да обърнете внимание на това, защото достъпност няма реална, а наредбата се води, че е спазена. Примери много. | Не се приема |  | Предложението не е в обхвата на наредбата. Редът за инвестиционното проектиране, строителството и въвеждането на строежите в експлоатация на строежите, както и за контрола на инвестиционния процес по проектиране и строителство, е общ за всички строежи и е регламентиран в ЗУТ. |
| **3.** | Камара на архитектите в България | Становище на Камарата на архитектите в България Считаме че измененията и допълненията в нормативния акт са в правилната посока и съответстват на инициираните от Камарата на архитектите в България (КАБ) промени, които принципно подкрепяме.Въпреки това, считаме че Наредба № РД-02-20-2 от 2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията (oбн., ДВ, бр. 12 от 12.02.2021 г., в сила от 13.03.2021 г.), която отмени Наредба № 4 от 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания (обн., ДВ, бр. 54 от 2009 г.; изм., бр. 54 от 2011 г.), създава свръхрегулация, ненужно утежнява и затруднява инвестиционния процес и строителството в частния сектор, и следва да бъде принципно преразгледана изцяло. | Приема се |  | Камарата на архитектите в България (КАБ) като пряко заинтересована страна при прилагането на наредбата е канена за участие с експерти при нейното разработване, включена е в официалното съгласуване на проекта на действащата наредба, както и всички допълнително получени предложения на КАБ по Наредба № РД-02-20-2 от 2021 г. са разгледани и обсъдени в създадена през есента на 2021 г. работна група с представители на всички прилагащи наредбата страни. В резултат на обсъжданията е разработен настоящият проект на НИД на Наредба № РД-02-20-2 от 2021 г. |

Fin